
Έγκριση σύστασης του κοινωφελούς ιδρύματος με την επωνυμία «ΔΙΕ¬ 
ΘΝΕΣ ΚΕΝΤΡΟ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙΤΙ¬ 
ΣΜΟΥ» και κύρωση του οργανισμού αυτού. · 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΣΑ 

Έχοντας υπόψη: 

1. Την με αριθμό 11664/30.12.87 πράξη που συντάχθηκε ενώπιον 
της συμβολαιογράφου Αθηνών Ειρήνης Αντωνίου Κουρούπη - Βερβέρη, 
η οποία τροποποιήθηκε με τις με αριθμό 5794/2.8.89, 6286/ 

18.1.90 και 6386/2.3.90 πράξεις της συμβολαιογράφου Αθηνών 
Μαρίας Μήτσου - Πούλιου, με τις οποίες ο Κωνσταντίνος Ιωάννου Βου- 


/ 

δούρης συνιστά κοινωφελές ίδρυμα με την επωνυμία «ΔΙΕΘΝΕΣ ΚΕ¬ 
ΝΤΡΟ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙΤΙΣΜΟΥ» και με 
έδρα το Πυθαγόρειο της Νήσου Σάμου. 

2. Τις διατάξεις των άρθρων: α) 95 και 98 το» Α.Ν. 2039/1939, 

Β) 101 και 119 του Εισ. Νόμου του Α.Κ. και γ) 108 και 110 του Α.Κ. 

3. Τις από 15.5.89, 27.2.90 και 133.3.90 γνωμοδοτήσεις του 
Σ.Ε.Κλ. 

4. Την αριθμ. Υ. 1021/20.4.90 απόφαση του Πρωθυπουργού με 
την οποία καθορίστηκαν αρμοδιότητες της Αναπληρωτού Υπουργού 
Πολιτισμού. 

Με πρόταση των Υπουργών Οικονομικών, Εθνικής Παιδείας και 
θρησκευμάτων και της Αναπληρωτού Υπουργού Πολιτισμού, αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΔΙΕΘΝΕΣ ΚΕΝΤΡΟ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟ¬ 
ΛΙΤΙΣΜΟΥ» το οποίο συστήθηκε από τον Κων/νο Ιωάννου Βουδούρη 
με την με αριθμ. 11664/30.12.87 πράξη που συντάχθηκε ενώπιον της 
Συμβολαιογράφου Αθηνών Ειρήνης Αντωνίου Κουρούπη - Βερβέρη και 
η οποία τροποποιήθηκε με τις με αριθμό 5794/2.8.89, 6286/ 

18.1.90 και 6386/2.5:90 πράξεις της Συμβολαιογράφου Αθηνών 
Μαρίας Μήτσου - Πούλιου. 

Το ίδρυμα τούτο αποτελεί νομικό πρόσωπο ιδιωτικού Δικαίου υπάγε¬ 
ται στην εποπτεία και τον έλεγχο των Υπουργών Οικονομικών, Εθνικής 
Παιδείας και Θρησκευμάτων και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρακάτω οργανι¬ 
σμού, του Α.Ν. 2839/39 και των διαταγμάτων που εκδόθηκαν ή θα 
εκδοθούν σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 

τος τούτου, που αποτελείται από δέκα τρία (13) άρθρα και καταχωρίζε¬ 
ται παρακάτω: '· 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την ην επωνυ¬ 
μία «ΔΙΕΘΝΕΣ ΚΕΝΤΡΟ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙ¬ 
ΤΙΣΜΟΥ». 

Άρθρο 1 

Μορφή - Επωνυμνία - Έδρα - Σφραγίδα. 

1. Το κοινωφελές ίδρυμα με την επωνυμία «ΔΙΕΘΝΕΣ ΚΕΝΤΡΟ 
ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙΤΙΣΜΟΥ» (ή απλώς Κέντρο 
και αγγλιστί ΙΝΤΕΚΝΑΤΙΟΝΑΕ 0ΕΝΤΕΚ ΓΟΚ ΟΚΕΕΚ 
ΓΗΙΓ050ΡΗΥ ΑΝϋ ΟυΓΤΙΙΚΕ) που συστήθηκε από τον Κωνστα¬ 
ντίνο Ιωάννου Βουδούρη με την με αριθμό 11664/30.12.87 πράξη 
της Συμβολαιογράφου Αθηνών Ειρήνης Αντωνίου Κουρούπη - Βερ¬ 
βέρη, η οποία τροποποιήθηκε με τις με αριθμό 5794/2.8.89, 6286/ 

18.1.90 και 6386/2.3.90 πράξεις της Συμβολαιογράφου Αθηνών 
Μαρίας Μήτσου - Πούλιου, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/39, όπως κάθε φορά ισχύει ο νό- ° 

μος αυτός και των διαταγμάτων που εκδόθηχε ή θα εχδοθοϋν σε εκτέ¬ 
λεση του νόμου τούτου. 

2. Έδρα του ιδρύματος είναι το Πυθαγόρειο της Νήσου Σάμου. 

Παράρτημα - Γραφείο του Κέντρου που βοηθεί στην διεκπεραίωση 

των υποθέσεων, λειτουργεί στην Αθήνα. 

Επίσης παραρτήματα του Κέντρου δύναται να ιδρυθούν και να λει¬ 
τουργούν ως ορίζονται στο άρθρο 22 της αριθμ. 6386/2.3.90 συστατι¬ 
κής πράξης και σε άλλες πόλεις της Ελλάδος και της Κύπρου, καθώς 
και σε περιοχές που υπήρξαν το λίκνο της Φιλοσοφίας και συνέβαλαν 
στην διαμόρφωση του Ελληνικού πνεύματος. 

3. Η σφραγίδα του Κέντρου φέρει κυκλικώς μεν τις λέξεις «ΔΙΕ¬ 
ΘΝΕΣ ΚΕΝΤΡΟ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙΤΙΣΜΟΥ» 
μετά της χρονολογίας ιδρύσεώς του (1987) και στο εσωτερικό του κύ¬ 
κλου αναγράφονται τα ονόματα πόλεων ή περιοχών, όπου ήκμασε η ελ¬ 
ληνική φιλοσοφία και διαμορφώθηκαν οι αξίες του ελληνικού πολιτισμού 
(π.χ. ΣΑΜΟΣ, ΕΦΕΣΟΣ, ΜΙΛΗΤΟΣ, ΠΡΙΗΝΗ, ΔΙΔΥΜΑ, ΑΛΙΚΑΡ¬ 
ΝΑΣΣΟΣ, ΑΦΡΟΔΙΣΙΑΣ, ΚΟΛΟΦΩΝ, ΚΩΣ, ΧΙΟΣ, ΛΕΣΒΟΣ, 
ΣΜΥΡΝΗ, ΠΕΡΓΑΜΟΣ, ΛΑΜΨΑΚΟΣ, ΡΟΔΟΣ, ΑΣΣΟΣ, ΑΛΕ¬ 
ΞΑΝΔΡΕΙΑ, ΣΟΛΟΙ, ΚΙΤΙΟΝ, ΑΘΗΝΑ, ΣΠΑΡΤΗ, ΑΒΔΗΡΑ, 
ΕΛΕΑ, ΑΚΡΑΤΑΣ, ΜΕΤΑΠΟΝΤΙΩΝ, ΦΛΕΙΟΥΣ, ΤΑΡΑΣ, ΚΡΟ¬ 
ΤΩΝ. ΜΕΣΣΗΝΗ, ΚΥΡΗΝΗ Κ.Λ.Π.), ιδιαίτερα δε η ιωνική και ευρύ¬ 
τερα η αιγαιακή φιλοσοφία. 

Ως έμβλημα του Κέντρου ορίζεται η σύνθεση εξ ιωνικού κίωνος μετά 
θριγκού φέροντος την επιγραφή «ΔΙΕΘΝΕΣ ΚΕΝΤΡΟ ΕΛΛΗΝΙΚΗΣ 
ΦΙΛΟΣΟΦΙΑΣ ΚΑΙ ΠΟΛΙΤΙΣΜΟΥ» και η φράση από τον Πλάτωνα: 
«Τόν λόγον ήμίν τών όντων εν τι γενών είναι τούτου γάρ στερηθέντες, 
τόν μέν μέγιστον, φιλοσοφίας άν στερηθείμεν» (Πλατ. Σοφ. 250α 5-7). 

Άρθρον 2 

Σκοποί του Κέντρου ορίζονται: 

α) Η επιστημονική έρευνα και καλλιέργεια της ελληνικής φιλοσοφίας, 
ιδιαίτερα της ιωνικής, σε διεθνές επίπεδο. 

β) Η προβολή και έρευνα του ελληνικού πολιτισμού στη διαχρονικό- 
τητά του. 

γ) Η προώθηση και ενίσχυση της ελεύθερης φιλοσοφικής διανόησης. 

δ) Η διεθνής επιστημονική συνεργασία και η ανάπτυξη του διαλόγου 
μεταξύ των ειδικών πάνω στην ελληνική φιλοσοφία και τον πολιτισμό. 

ε) Η αναζήτηση ενός τρόπου ή μορφής που θα ενσαρκώνει και θα συ¬ 
νενώνει αρμονικά τις αξίες της Ελληνικής Φιλοσοφίας και Πολιτισμού, 
τις ζώσες πηγές της χριστιανικής πνευματικότητας και που θα είναι κα¬ 
τάλληλος για να διευκολύνει την επικοινωνία μεταξύ των λαών και των 
εθνών ή μεταξύ διαφερόντων πολιτιστικώς εθνών. 

στ) Η προώθηση της πολιτιστικής επικοινωνίας μεταξύ εκείνων που 
εκπροσωπούν πνευματικές αξίες του ελληνικού πνεύματος, και ευρύτερα 
του Ευρωπαϊκού Πολιτισμού, και των νυν οικούντων ή γειτνιαζόντων 
με τις περιοχές λαών, όπου εγεννήθη η Ελληνική Φιλοσοφία, ως και ευ¬ 
ρύτερα των λαών της εγγύς Ανατολής. 

ζ) Παρέχει, χωρίς διαγωνισμό και ευθύς ως υπάρξουν οι προϋποθέ¬ 
σεις, ενισχύσεις σε μελετητές - ερευνητές του Κέντρου. 

Το Κέντρο ίσταται ως εκ των σκοπών του μακρά πάσης μη πολιτιστι¬ 
κής δραστηριότητας και δεν αναμειγνύεται στα της ενεργού πολιτικής. 

Άρθρο 3 

Μέσα για την επίτευξη των σκοπών και στόχων του Κέντρου είναι: 

1. Η συνεργασία με τη μορφή της οργανώσεώς μαθημάτων, Πολιτι¬ 
στικών εκδηλώσεων, σεμιναρίων, πανελληνίων και Διεθνών Συνεδρίων 
με οποιοσδήποτε συγγενούς ή παραπλήσιας μορφής πολιτιστικά σωμα¬ 
τεία, συλλόγους, Ιδρύματα, Πνευματικά κέντρα ή εταιρείες και ενώσεις 
προσώπων, που εδρεύουν στην Ελλάδα ή στο Εξωτερικό. 

Ιδιαίτερη φροντίδα καταβαλλλεται για την συνεργασία του Κέντρου 
με το αδελφό σωματείο «Διεθνής Εταιρεία Ελληνικής Φιλοσοφίας» και 
με τις επιστημονικής Εταιρείας, ενώσεις, ή συλλόγους του ελληνισμού 
της Διασποράς που έχουν παρεμφερείς στόχους και επιδιώξεις - , αλλά και 
. με τις αρχές της τοπικής αυτοδιοίκησης, τις επίσημες εκπαιδευτικές 
κρατικές και εκκκλησιαστικές αρχές ως και τους άλλους πολιτιστικούς 
ή συλλογικούς φορείς των νησιών του Ανατολικού Αιγαίου. 

2. Η διεξαγωγή μαθημάτων ελληνικού πολιτισμού (γλώσσα, λογοτε¬ 
χνία, φιλοσοφία, τέχνη κ.λπ.) τα οποία δύνανται να παρακολουθούν φοι¬ 
τητές, σπουδαστές και ερευνητές ελληνικών η' αλλοδαπών Ανωτάτων 
Επιστημονικών Ιδρυμάτων. 

3. Η λειτουργία βιβλιοθήκης ονομαζομένης Πυθαγόρεια Φιλοσοφική 
Βιβλιοθήκη. 


4. Η έκδοση Επιστημονικού Περιοδικού Εντύπου Διεθνούς προβολής 
με τον τίτλο: 

ΙΩΝΙΑ 

ΔΙΕΘΝΕΣ ΠΕΡΙΟΔΙΚΟ ΕΡΕΥΝΑΣ 
ΤΗΣ ΕΛΛΗΝΙΚΗΣ ΦΙΛΟΣΟΦΙΑΣ 

ΙΩΝΙΑ 

ΙΝΤΕΚΝΑΤΙΟΝΑΕ ΚΕ3ΕΑΚ0Η ΙΙΓΥΚΝΑΕ 
ΓΟΗ ΟΚΕΕΚ ΡΗΙΕ030ΡΗΥ 

Στο περιοδικό που διευθύνεται από τον Διευθυντή του Κέντρου και 
εποπτεύεται από Διεθνή Επιστημονική Επιτροπή δημοσιεύονται οι επι¬ 
στημονικές έρευνες του Κέντρου, οι Διαλέξεις, Οι Ανακοινώσεις, οι δρα¬ 
στηριότητες ως και άρθρα των συνεργατών του Κέντρου και άλλων φι- 
λοσοφούντων. Ακόμη στο περιοδικό προβάλλονται οι δραστηριότητες 
που γίνονται σε ελληνικό και διεθνές πλαίσιο για την Ελληνική Φιλοσο¬ 
φία και δΓ αυτού συντονίζονται οι προσπάθειες συλλόγων ή ενώσεων ή 
εντύπων ώστε να αποτελεί τούτο τον πνευματκό καθρέπτη της Ελληνι¬ 
κής Φιλοσοφίας. Τα άρθρα που είναι γραμμένα στην Ελληνική συνοδεύ¬ 
ονται πάντοτε από εκτενή περίληψη σε μία από τις κυριότερες ευρωπαϊ¬ 
κές γλώσσες ή δημοσιεύονται σε αυτοτελή τόμο. 

Άρθρο 4 

Περιουσία - Πόροι 

1. Την περιουσία του Κέντρου αποτελούν: 

α) Ποσό ενός εκατομμυρίου (1.000.000) δραχμών που προσφέρει σ’ 
αυτό ο ιδρυτής. 

β) Τα οποιαδήποτε κέρση που θα προκόψουν από την πώληση και 
εκμετάλλευση της δεύτερης έκδοσης και εφεξής του βιβλίου του Ιδρυτού 
«ΨΥΧΗ ΚΑΙ ΠΟΛΙΤΕΙΑ» (Εν Αθήναις 1970). 

γ) Τα οποιαδήποτε κέρδη που θα προκόψουν από την πώληση και 
εκμετάλλευση του βιβλίου «ΙΟΝΙΑΝ ΡΗΙΕΟδΟΡΗΥ» (ΑΤΗΕΝ8 
1989) του οποίου εκδότης είναι ο Ιδρυτής. 

δ) Η παραχώρηση της χρήσης χώρου ή οικήματος, ιδιοκτησίας του 
Ιδρυτού απαραιτήτου για τη στέγαση και λειτουργία του Κέντρου, μέχρι 
αποκτήσεως δικής του στέγης. 

2. Οι πόροι του Κέντρου προέρχονται από την εκμετάλλευση των πε¬ 
ριουσιακών στοιχείων του (τόκοι κ.λπ.), από τις συνδρομές των φίλων 
του Κέντρου, τις ενισχύσεις και δωρεές, καθώς και από την πώληση των 
εντύπων και δημοσιευμάτων του Κέντρου. 

Άρθρο 5 

Διοίκηση 

Όργανα διοίκησης του Κέντρου είναι ο Διευθυντής και το Διοικητικό 
Συμβούλιο. 

1. Ως Διευθυντής του Κέντρου ορίζεται ο Ιδρυτής. Ο πρώτος μετά τον 
Ιδρυτή, Διευθυντής του Κέντρου διορίζεται είτε από το Διευθυντή- 
Ιδρυτή, είτε από το Διοικητικό Συμβούλιο για θητεία πέντε ετών. Ο αυ¬ 
τός χρόνος θητείας ορίζεται και για κάθε άλλο Διευθυντή δυναμένης 
(της θητείας) να ανανεωθεί με απόφαση του Διοικητικού Συμβου¬ 
λίου. 

Ως Διευθυντής επιλέγεται πρόσωπο που κατέχει διδακτορικό τίτλο 
στη Φιλοσοφία και έχει διακριθεί στην καλλιέργεια της επιστήμης με 
συγγραφικό έργο. 

Ο Διευθυντής, δικαιούται, ύστερα από απόφαση του Διοικητικού 
Συμβουλίου, να λαμβάνει έξοδα διανομής στον τοόπο εργασίας του ως 
και ειδική επιστημονική αμοιβή εφ’ όσον η περιουσιακή κατάσταση του 
Κέντρου το επιτρέπει και δεν κινδυνεύει η εκπλήρωση των σκοπών του. 

Μέχρι λειτουργίας του πρώτου Διοικητικού Συμβο7υλίου ο Διευθυ¬ 
ντής δεν δύναται να λάβει οιαδήποτε αμοιβή ή έξοδα διανομής. 

2. Το Διοικητικό Συμβούλιο είναι πενταμελές και περιλαμβάνει το 
Διευθυντή και τέσσερα μέλη. Η θητεία των μελών, πλην του Διευθυντού- 
Ιδρυτού, , είναι πενταετής δυναμένη να ανανεωθεί προτάσει του Διευθυ- 
ντού και των μελών του Διοικητικού Συμβουλίου. Το πρώτο Διοικητικό 
Συμβούλιο επιλέγεται από το Διευθυντή του Κέντρου εντός πέντε ετών 
από την έναρξη λειτουργίας του Κέντρου. Τα μέλη των επομένων διοι¬ 
κητικών Συμβουλίων επιλέγονται από το Διοικητικό Συμβούλιο προτά- 
σει του Διευθυντού του Κέντρου. 

Τα μέλη του Διοικητικού Συμβουλίου προσφέρουν τις υπηρεσίες του 
χωρίς αμοιβή. Δικαιούνται όμως οδοιπορικά ή άλλα έξοδα που δαπανή- 
θηκαν για την εκτέλεση υπηρεσίας του’Κέντρου εφ’ όσον έγιναν έπειτα 

από ειδική εντολή του Διοικητικού Συμβουλίου και αποδεικνύεται ότι 
πραγματοποιήθηκαν. 

Άρθρο 6 

Αρμοδιότητες Διευθυντού 

α) Εκπροσωπεί τούτο στα Δικαστήρια, στις Αρχές καθώς καΐ' στις 
σχέσεις του με κάθε τρίτο, αυτοπροσώπως, ή με πληρεξούσιό του που θα 
ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή- 
: σεις. 

γ) Καταρτίζει, βοηθούμενος από τη Γραμματεία, την ημερήσια διά¬ 
ταξη των θεμάτων που θα συζητηθούν την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

! δ) Εισηγείται στο Διοικητικό Συμβούλιο τα θέματα της συζήτησης. 

• Μπορεί όμως οσάκις κρίνει σκόπιμο, να αναθέτει, την εισήγηση διαφό- 
; ρων θεμάτων σε άλλο μέρος του Διοικητικού Συμβουλίου. 

. ε) Αλληλογραφεί με τις Αρχές και υπογράφει όλα τα έγγραφα του 
Ιδρύματος προς τρίτους. Κάθε έγγραφο που δεσμεύει το Κέντρο πρέπει 
να φέρει τη σφραγίδα του Κέντρου και την υπογραηφή του Διευθυντού. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένοο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύματος εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

Αποφασίζει την ίδρυση και λειτουργία στο Κέντρο Ειδικών Τμημά¬ 
των Ερευνών και Μελετών. 

Αποφασίζει για την ίδρυση Παραρτημάτων του Κέντρου τα οποία κα- 
ταργούνται με απόφαση του Διοικητικού Συμβουλίου. 

Αποφασίζει για την συγκρότηση «ΔΙΕΘΝΟΥΣ ΕΠΙΣΤΗΜΟΝΙΚΗΣ 
ΕΠΙΤΡΟΠΗΣ» που προωθεί τις επιστημονικές υποθέσεις του Κέντρου. 
Καταρτίζεται με απόφασή του ο Κανονισμός των ερευνητικών ενισχύ¬ 
σεων του Κέντρου, καθορίζονται τα ερευνητικά Προγράμματα, διευθε¬ 
τείται η έκδοση του Περιοδικού και η λειτουργία της βιβλιοθήκης του 
Κέντρου. 

Επιλέγει και καθορίζει τις αρμοδιότητες των μελών της Γραμμα¬ 
τείας, η οποία τον βοηθεί στην επιτέλεση του έργου του. 

Με σύμφωνη γνώμη των μελών του Διοικ. Συμβουλίου προσλαμβά¬ 
νει το απαραίτητο προσωπικό για την λειτουργία του Κέντρου. Με την 
ίδια διαδικασία αποφασίζει για την απόλυσή του. 

Άρθρο 7 ' 

Αρμοδιότητες Διοικητικού Συμβουλίου 

1. Τα Διοικητικά Συμβούλια διοικεί και διαχειρίζεται της περιουσία 
του ιδρύματος και γενικά αποφασίζει για κάθε θέμα που αφορά στην 
διοίκηση και στη λειτουργία του,.τη διάθεση των πόρων αυτού, καθώς 
και για κάθε ενέργειά που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικώτερα: 

■ α) Καταρτίζει, ψηφίζει και υποβάλλει κάθε χρόνο για έγκριστ) στην 
αρμόδια από τον νόμο Αρχή (Υπουργό Οικονομικών ή αρμόδια στην αρ- 
! μόδια από το νόμο Αρχή (Υπουργό Οικονομικών ή αρμόδιο Νομάρχη) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1929). 

Μαζί με τον απολογισμό καταρτίζει, ψηφίζει και υποβάλει και τον γε- _ 
νικό ισολογισμό του ενεργητικού και παθητικού του ιδρύματος. 

β) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

γ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών καθώς και για την ανακήρυξη ευεργετών και δωρη¬ 
τών του ιδρύματος. 

δ) Διαγράφει προτάσει του Διευθυντού συνεργάτες του Κέντρου που 


ενεργούν αντίθετα προς τους σκοπούς του ή που με τη διαγωγή των δυ¬ 
σφημούν την αποστολή αυτού. 

Άρθρο 8 

Επιστημονικοί Συνεργάτες του Κέντρου και 
Συμβουλευτική Επιτροπή 

1. Οι επιστημονικοί συνεργάτες του Κέντρου διακρίνονται σε επίτι¬ 
μους, τακτικούς και έκτακτους. 

Ως επίτιμοι συνεργάτες ανακηρύσσονται, ύστερα από απόφαση του 
Διοικ: Συμβουλίου, επιστήμονες που η προσφορά τους στην καλλιέργεια, 
διάδοση και έρευνα της ελληνικής φιλοσοφίας και του πολιτισμού κρίνε- 
ται σημαντική. 

Οι τακτικοί συνεργάτες του Κέντρου ορίζονται υπό του Διευθυντού 
και μπορεί να είναι επιστήμονες Έλληνες ή ξένοι που έχουν φιλοσοφικές 
σπουδές ή διδακτορικό δίπλωμα ή αναγνωρισμένο συγγραφικό έργο ή 
ιδιαίτερο ενδιαφέρον για τη φιλοσοφία και τα Ελληνικά γράμματά και 
που συμφωνούν με τους σκοπούς του Κέντρου και συντελούν στην προώ¬ 
θηση των σκοπών του. 

Έκτακτοι συνεργάτες του Κέντρου μπορεί να είναι Έλληνες ή αλλο¬ 
δαποί που προωθούν στους επιστημονικούς και πολιτιστικούς σκοπούς 
του Κέντρου. 

Οι ανωτέρω επιστημονικοί συνεργάτες μαζί με τους επόπτες παραρΓ 
τημάτων αποτελούν την Συμβουλευτική Επιτροπή του Κέντρου, Πρόε¬ 
δρος της οποίας είναι ο Διευθυντής του Κέντρου. 

Άρθρο 9 

Χορήγηση Οικονομικών Ενισχύσεων 

Το Κέντρο, ευθύς ως υπάρξουν οι προϋποθέσεις παρέχει, χωρίς δια¬ 
γωνισμό, ενισχύσεις σε μελετητές - ερευνητές που εργάζονται πάνω 
στην ελληνική φιλοσοφία και τον πολιτισμό. Απαραίτητος όρος χορήγη¬ 
σης των ενισχύσεων αυτών είναι η διανομή των μελετητών - ερευνητών 
στον τόπο όπου εδρεύει το ίδρυμα. Η επιλογή των μελετητών - ερευνη¬ 
τών γίνεται από επιστημονική επιτροπή που αξιολογεί τα προσόντα των 
υποψηφίων. Οι ενισχύσεις παρέχονται για την πραγματοποίηση συγκε¬ 
κριμένου έργου (σύνταξη μελέτης, διεξαγωγή Φροντιστηρίου, Επιστη¬ 
μονική Ανακοίνωση κ.λπ.) και για συγκεκριμένο χρονικό διάστημα με 
απόφαση του Διοικητικού Συμβουλίου του Κέντρου. 

Άρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσιεύσεως στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος και μπορεί να παραταθεί 
μέχρι την 31η Δεκεμβρίου του μεθεπομένου ημερολογίου έτους. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων, και εξόδων που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη τα έσοδα και έξοδα του ιδρύ¬ 
ματος που πραγματοποιούνται στη διάρκεια της χρήσης. 

δ) Βιβλίο - μητρώο μελετητών - ερευνητών όπου καταχωρίζονται 
τα ονόματα των μελετητών ο χρόνος και το ποσό της παρεχομένης ενί¬ 
σχυσης για κάθε ένα μελετητή και τα λοιπά στοιχεία. 

Εκτός από τα παραπάνω βιβλία και στοιχεία, το Διοικητικό Συμβού¬ 
λιο αποφασίζει την τήρηση και άλλων βιβλίων και στοιχείων, τα οποία 
κρίνει ότι είναι απαραίτητη για την παρακολούθηση της διαχείρισης της 
περιουσίας του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμό του ιδρύματος μπορεί να τροποποιηθεί ή να συμπληρω- 

θεί με Προεδρικό Διάταγμα, σύμφωνα με τις διατάξεις των άρθρων 98 
και Α.Ν. 2039/39 και 110 και 119 του Αστικού Κώδικα, ύστερα από 
συμφωνία του Διευθυντού και του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέχεται στη Φιλοσοφική Σχολή του Πανεπιστημίου 
Αθηνών, για την εκτέλεση του ίδιου ή παρεμφερούς σκοπού. . 

Στους Υπουργούς Οικονομικών, Εθνικής Παιδείας και θρησκευμά¬ 
των και Αναπλ. Υπουργό Πολιτισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 8 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 

ΑΝΑΠΛΗΡΩΤΗΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 

- + - 

Α ΠΟΦΑΣΕΙ Σ 

Αριθ. 395777 (2) 

Τροποποίηση απόφασης περί Γενικών κανόνων χρήσης του όρου ΤΟΠΙ¬ 
ΚΟΣ ΟΙΝΟΣ ως περιγραφικού στοιχείου επιτραπέζιων οίνων. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ, 

„ ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη τις διατάξεις: 

α) Του άρθρου 22 παρ. 3 του Ν. 992/79 «περί οργανώσεως των 
διοικητικών υπηρεσιών για την εφαρμογή της Συνθήκης Προσχωρή- 
σεως της Ελλάδος στις Ευρωπαϊκές Κοινότητες και ρυθμίσεις συναφών 
θεσμικών θεμάτων» (ΦΕΚ 280/Α/21.12.1979). 

β) Του άρθρου I παρ. 1,2, 3 και 5 του Ν. 1338/1983 «περί εφαρμο¬ 
γής του κοινοτικού δικαίου» (ΦΕΚ 34/Α/17.3.1983), όπως τροπο¬ 
ποιήθηκε και συμπληρώθηκε με το άρθρο 6 του Ν. 1440/1984 «Συμ¬ 
μετοχή της Ελλάδος στο κεφάλαιο, στα αποθέματα και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο της Ευρωπαϊ¬ 
κής Κοινότητος Άνθρακος και Χάλυβος και του Οργανισμού Εφοδια¬ 
σμού ΕΥΡΑΤΟΜ» (ΦΕΚ 70/Α/21.5.1984). 

γ) Του άρθρου 72 παρ. 2, 3 και 4 κανονισμού (ΕΟΚ) αριθ. 822/ 
1987 του Συμβουλίου της 16.3.87 «για την κοινή οργάνωση της αμπε- 
λοοινικής αγοράς» (Ε. 84/27.3.87 σελ. I). 

δ) Του άρθρου 10 παρ. I του Ν.Δ. 243/1969 «περί βελτιώσεως και 
προστασίας της αμπελουργικής παραγωγής» (ΦΕΚ 144/25.7.1969) 
όπως τροποποιήθηκε με το Ν. 427/1976 «περί αντικαταστάσεως, συ- 
μπληρώσεως και καταργήσεως ενίων διατάξεων του Ν. Δ/τος 243/ 
1969, (ΦΕΚ 230/31.8.76). 

ε) Του κανονισμού (ΕΟΚ) αριθ. 355/79 «περί των γενικών κανόνων 
για την περιγραφή και την παρουσίαση οίνων και γλευκών σταφυλής» 
(Ε. 54/5.3.79 σελ. 99) και ειδιαίτερα της παραγράφου 3 του άρθρου 2 
καθώς και των άρθρων 4 και 5 αυτού. 

στ) Του κανονισμού (ΕΟΚ) αριθ. 997/81 «περί των λεπτομερειών 
εφαρμογής για την παρουσίαση οίνων και γλευκών σταφυλής» (Ε. 106/ 
16.4.81 σελ. 4) και ιδιαίτερα του άρθρου I παρ. 2 αυτού όπως τροπο¬ 
ποιήθηκε μεταγενέστερα. 

2. Την αριθ. 3476/21.5.90 απόφαση του Πρωθυπουργού «περί 
ανάθεσης αρμοδιοτήτων στον αναπληρωτή Υπουργό Γεωργίας Χατζη- 
νικολάου (ΦΕΚ 327/Β/21.5.90). 

3. Την Υ. 1140/1051173/1390/0001/9.7.90 απόφαση του 
Πρωθυπουργού και Υπουργού Οικονομικών «Ανάθεση αρμοδιοτήτων 
Υπ. Οικονομικών στον Υφυπουργό Οικονομικών». 

4. Την αριθ. Υ. 1073/90 Κοινή απόφαση του Πρωθυπουργού και 
του Υπουργού Εθνικής Οικονομίας (Β/312)' ί όπως συμπληρώθηκε από 
την Απόφαση Υ. 1134/1990 (Β 474). 

5. Την με αριθ. 26/23.2.90 εισήγηση της Κεντρικής Επιτροπής 


Προστασίας οινοπαραγωγής (ΚΕΠΟ), αποφασίζουμε: 

Τροποποιούμε την κοινή απόφαση 267753/1899/8.3.88 (ΦΕΚ 
148/Β/17.3.88), ως εξής: 

Α) Το άρθρο I παράγραφος 4 γίνεται: 

4. Η ένδειξη της γεωργαφικής ενότητας που συνοδεύει τον όρο ΤΟ¬ 
ΠΙΚΟΣ ΟΙΝΟΣ και είναι δηλωτική της καταγωγής του οίνου μπορεί, 
με την επιφύλαξη του άρθρου 2 της παρούσας να αναφέρεται σε: 

α) Ένα νομό ή μια επαρχία (π.χ. Τοπικός Οίνος Μεσσηνίας, Τοπικός 
οίνος Πυλίας, Δωδεκανησιακός Τοπικός οίνος, Κυκλαδίτικος τοπικός 
οίνος κ.λπ.). 

β) Μία αμπελουργική ζώνη μικρότερη του νομού (π.χ. Τοπικός οίνος 
Πλαγιών της Αιγιαλείας). 

γ) Μία αμπελουργική ζώνη μεγαλύτερη του νομού (π.χ. Τοπικός οί¬ 
νος Πλαγιών του Κορινθιακού). 

δ) Ένα αμπελουργικό διαμέρισμα (π.χ. Τοπικός Οίνος Κρήτης, Μα¬ 
κεδονικός Τοπικός Οίνος, Αιγιοπελαγίτικος τοπικός οίνος κ.λπ.). 

Υπό την έννοια της απόφασής μας αυτής, τα αμπελουργικά διαμερί¬ 
σματα δεν συμπίπτουν οπωσδήποτε με τα διοικητικά και έχουν ως εξής: 

Πελοπόννησος, Κρήτη, Μακεδονία, Θράκη, Ήπειρος, Θεσσαλία, 
Στερεά Ελλάδα, Νησιά Αιγαίου, Νησιά Ιονίου. 

Με την απόφαση που καθορίζει τις λεπτομέρειες παραγωγής των οί¬ 
νων που δικαιούνται χρήσης του όρου ΤΟΠΙΚΟΣ ΟΙΝΟΣ σε συνδυασμό 
με τη γεωγραφική ένδειξη ενός αμπελουργικού διαμερίσματος, ορίζεται 
η περιοχή του διαμερίσματος αυτού και οι παραλλαγές των ονομάτων 
που μπορούν να χρησιμοποιηθούν όπως π.χ. Τοπικός οίνος Πελοποννή- 
σου ή Πελοποννησιακός τοπικός οίνος νήσων Αιγαίου (πελάγους) ή Αι- 
γιοπελαγίτικος τοπικός οίνος κ.λπ.). 

Β) Στο άρθρο 8 παρ. 5 υπό β) στη δεύτερη παύλα, διαγράφεται η 
φράση «καθώς και από εδαφολογικό χάρτη της περιοχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ 
ΕΘΝ. ΟΙΚΟΝΟΜΙΑΣ 

Γ. ΠΑΠΑΣΤΑΜΚΟΣ 

ΑΝΑΠΛΗΡΩΤΗΣ 
ΓΕΩΡΓΙΑΣ 

Π. ΧΑΤΖΗ ΝΙΚΟΛΑΟΥ 

-♦- 

Αριθ. Φ. 202/1777 (3) 

Τροποποίηση της περίπτ. α’ της παρ. 2 του άρθρου 41 του Καταστατι¬ 
κού του Ταμείου Ασφαλίσεως Ξενοδοχοϋπαλλήλων. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν.Δ. 1828/43 σε συνδυασμό με 
τις διατάξεις του άρθρου 59 παρ. 1 του Α.Ν. της 11.11.1935 όπως αυ¬ 
θεντικά ερμηνεύθηκε αυτό με το άρθρο 1 του Α.Ν. 694/1937 και συ¬ 
μπληρώθηκε με το άρθρο 1 του Ν.Δ. 2520/1935. 

2. Τις διατάξεις των άρθρων 23 παρ. 1 στοιχ., στ, 24 παρ. 1 και 2 
στοιχ. γ', 26 παρ. 1 και 27 παρ. 1 στοιχ. στ' του Ν. 1558/85 (Α, 
137). 

3. Τις διατάξεις του άρθρου 7 του Ν. 1275/82 (Α, 100). 

4. Τις διατάξεις του Π. Δ/τος 105/88 (Α, 46). 

5 0 Τη γνώμη του Δ.Σ. του Ταμείου Ασφαλίσεως Ξενοδοχοϋπαλλή¬ 
λων που διατυπώθηκε κατά τις 9/27.2.90 & 48/6.11.90 συνεδριά¬ 
σεις του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 16η/10.10.90 συνεδρίασή του της ΚΣΤ' περιόδου, απο¬ 
φασίζουμε: 

Η περίπτωση α' της παρ. 2 του άρθρου 41 του καταστατικού του Τα¬ 
μείου Ασφαλίσεως Ξενοδοχοϋπαλλήλων, όπως αυτή ισχύει μετά την 
τροποποίησή της με την Φ. 202/453/13.3.1990 (Β, 213) Υπουργική 
Απόφαση, αντικαθίσταται ως εξής: 

«2. Ποσό εφάπαξ βοηθήματος. 

α) Το ποσό του εφάπαξ βοηθήματος ισούται με το γινόμενο, τοϋ' από 
την περίπτωσ. γ’ οριζόμενου μισθού του ασφαλισμένου, επί τον αριθμό 
των ετών ασφάλισής του στον Κλάδο Πρόνοιας για το τμήμα αυτού μέ¬ 
χρι ενενήντα τρεις χιλιάδες (93.000) δραχμές, προσαυξημένο κατά το 


ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ 

Π. ΔΕΛΗΜΗΤΣΟΣ 

ΕΜΠΟΡΙΟΥ 

Αθ. ΞΑΡΧΑΣ 

γινόμενο του μισού του επί πλέον μισθού των 93.000 δρχ., επί τον 
αριθμό των ετών ασφάλισης». 

Η απόφαση αυτή, που ισχύει από 1.9.1990, να δημοσιευθεί στην 
Εφημερίδα της Κυβερνήσεως. 

Αθήνα, 14 Νοεμβρίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 




Αριθ. Πρ. Α1ε/0/6352 (4) 

Καθορισμός ορίων ταχύτητας στο οδικό άξονα ΚΟΡΙΝΘΟΥ - ΤΡΙΠΟ¬ 


ΛΗΣ. 


ΟΙ ΥΠΟΥΡΓΟΙ 

ΠΕΡ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ, 
ΜΕΤΑΦΟΡΩΝ ΕΠΙΚΟΙΝΩΝΙΩΝ ΚΑΙ ΔΗΜΟΣΙΑΣ ΤΑΞΕΩΣ 


Έχοντας υπόψη: 

α) Τις διατάξεις του άρθρου 20 του Κώδικα Οδικής Κυκλοφορίας 
που κυρώθηκε με το Νόμο 614/77'. 

β) Τήν υπ’ αρ. ΐ 1052/2.5.90 απόφαση του Πρωθυπουργού όπως 
τροποποιήθηκε με την Υ 1087/28.5.90 περί μεταβίβασης αρμοδιοτή¬ 
των, αποφασίζουμε: 

Τον καθορισμό ορίων ταχύτητας στον αυτοκινητόδρομο Κορίνθου - 
Τρίπολης από Σολωμό μέχρι Τρίπολη και σύμφωνα με τις εγκεκριμένες 
από την Γεν. Γραμμ. Δημ. Έργων μελέτες σήμανσης για την απόδοση 
της οδού σε κυκλοφορία όπως απεικονίζεται στο σχέδιο Δ1ε/108/90 
ως εξής: 

- Από κόμβο Σολωμού μέχρι περιοχής διοδίων Σπαθοβουνίου για 
την λειτουργία των δύο κλάδων. 

- Από διόδια Σπαθοβουνίου μέχρι Τρίπολη για την προσωρινή λει¬ 
τουργία ενός μόνο κλάδου. 

Στις αναγραφόμενες στα σχέδια χιλιομετρικές θέσεις θα τοποθετη¬ 
θούν πινακίδεςΡ - 32. 


Η απόφαση αυτή να δημοσιευθεί στην Εφημερίδα της Κυβέρνη¬ 


σης. 


Αθήνα, 14 Νοεμβρίου 1990 


οι ΥΠΟΥΡΓΟΙ 

ΑΝΑΠΛΗΡΩΤΗΣ · 

ΔΗΜΟΣΙΑΣ ΤΑΞΗΣ ΠΕΡ/ΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Γ. ΒΑΣΙΛΕΙΑΔΗΣ ΑΧ. ΚΑΡΑΜΑΝΛΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΓΚΕΛΕΣΤΑΘΗΣ 
-♦- 

Αριθ, Α.Π. 24004/2924 (5) 

Αποδδχή παραίτησης - Διορισμός νέου μέλους στο Διοικητικό Συμβού¬ 
λιο τού ΟΑΕ. 

* Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη τις διατάξεις: 

α) Του Ν. 1558/85 (ΦΕΚ 137/Α/26.7.85) και ιδίως του άρθρου 
23 παράγραφος 1 και του άρθρου 27 παράγραφος 3 αυτού. 

β) Του Π.Δ. 229/86 (ΦΕΚ 96/Α/16.7.86) όπως τροποποιήθηκε 
και συμπληρώθηκε με το Π.Δ. 396/89 (ΦΕΚ 172/Α/16.6.89) και 
ιδίως του άρθρου 46 του Π.Δ. 396/89. 

γ) Του Ν. 1386/83 (ΦΕΚ 107/Α/8.8.83) και ιδίως του άρθρου 3 
παράγραφος 3 αυτού. 

δ) Του Ν. 1882/90 (ΦΕΚ 43/Α/23.3.90) και ιδίως του άρθρου 45 
αυτού, που αντικατέστησε τις παραγράφους 1 & 3 του άρθρου 3 του Ν. 
1386/83. 

2. Την Υ 1074/90 (ΦΕΚ 325/Β/15.5.1990) απόφαση του Πρω¬ 
θυπουργού και του Υπουργού Βιομηχανίας Ενέργειας και Τεχνολογίας 
«Ανάθεση αρμοδιοτήτων στον Υφυπουργίο Βιομηχανίας Ενέργειας και 
Τεχνολογίας Βασίλειο Μαντζώρη». 

3. Την 2281/4.8.89 απόφαση του Υπουργού Βιομηχανίας Ενέρ¬ 
γειας και Τεχνολογίας «Ορισμός Προέδρου και μελών στο Διοικητικό 
Συμβούλιο του ΟΑΕ». 

4. Την 499/25.7.90 (ΦΕΚ 496/Β/31.7.90) απόφασή μας «Απο¬ 
δοχή Παραιτήσεως - Διορισμός νέου μέλους στο Δ.Σ, του ΟΑΕ». 

5. Την από 2.10.90 παραίτηση του Νικολάου Μπατσιστάτου από 


μέλος του Διοικητικού Συμβουλίου του ΟΑΕ. 

6. Την 50070/14.11.90 επιστολή του Δ/ντα Συμβούλου του ΟΑΕ, 
αποφασίζουμε: 

1. Αποδεχόμαστε την από 2.10.1990 παραίτησση του Νικολάου 
Μπατιστάτου από μέλος του Διοικητικού Συμβουλίου του ΟΑΕ. 

2. Διορίζουμε στη θέση του ως άνω παραιτηθέντος, ως νέο μέλος του 
Διοικητικού Συμβουλίου του ΟΑΕ, τον Πρόεδρο του ΕΒΕΑ, Ανδρέα 
Σωτηρίου Κυριαζή. 

3. Κατά τα λοιπά ισχύει η 2281/4.8.89 απόφαση του Υπουργού 
Βιομηχανίας Ενέργειας και Τεχνολογίας, όπως τροποποιήθηκε με την 
499/25.7.90 απόφασή μας. 


Η απόφαση αυτή να δημοσιευθεί στην Εφημερίδα της Κυβέρνη¬ 
σης· 

Αθήνα, 15 Νοεμβρίου 1990 

Ο ΥΦΥΠΟΥΡΓΟΣ 

Β. ΜΑΝΤΖΩΡΗΣ 
---' 

Αριθ. Κ1-11557 (6) 

Ανασυγκρότηση της Επιτροπής Ελέγχου πωλήσεων με πίστωση. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 3 του Ν. Δ/τος 3838/58 «περί ελέγχου πωλήσεων επί 
πιστώσει» όπως αυτό τροποποιήθηκε μεταγενέστεραα. 

2. Το Π.Δ. 397/88 «περί Οργανισμού του Υπουργείου Εμπορίου» 
όπως τροποποιήθηκε μεταγενέστερα. 

3. Το άρθρο 40 του Ν. 1884/90 «Διαρρυθμίσεις στην έμμεση φορο¬ 
λογία και (άλλες διατάξεις». 

4. Το έγγραφο αριθμ. 39069/4.10.90 του Υπουργείου Εθνικής Οι¬ 
κονομίας. 

5. Το έγγραφο αριθμ. 1072823/1737/0006Α'/17.10.90 του 
Υπουργείου Οικονομικών. 

6. Το έγγραφο αριθμ. 5410/30.10.90 της Τράπεζας της Ελλάδος, 

αποφασίζουμε: ··...' / 

Ανασυγκροτούμε την Επιτροπή Ελέγχου πωλήσεων με πίστωση και 
ορίζουμε σαν μέλη αυτής τους: 

1) Γενικό Γραμματέα του Υπουργείου Εμπορίου, Πρόεδρο. 

2) Αναστάσιο Καραγιάννη, υπάλληλο με βαθμό Α' του Κλάδου ΠΕ 
Οικονομικού του Υπουργείου Εθνικής Οικονομίας, με αναπληρωτή την 
Δέσποινα Παπάζογλου του αυτού βαθμού και Κλάδου. 

3) Γεώργιο Δέτση, υπάλληλο στη ΔΟΥ ΙΘ' Αθηνών με βαθμό Α' του 
κλάδου ΠΕ Φοροτεχνικών του Υπουργείου Οικονομικών, με (αναπλη¬ 
ρωτή τον Αριστείδη Βλάχο, υπάλληλο στη ΔΟΥ ΦΑΒΕ Αθηνών του αυ¬ 
τού βαθμού και Κλάδου. 

4) Ανέστη Κωνσταντινίδη Δ/ντή Γενικής Επιθεώρησης Τραπεζών 
Οικονομικός Εμπειρογνώμων, με αναπληρωτή τον Μιχαήλ Βαρελά 
εντεταλμένο Τμηματάρχη Προϊστάμενος στην ίδια Δ/νση. 

5) Σωτήριο Γιαννάτο Δ/ντή της Δ/νσης Εμπορ. Οργανώσεων με 
βαθμό Α' του Κλάδου ΠΕ Διοικητικού Εμπορικού του Υπουργείου 
Εμπορίου με αναπληρωτή τον Απόστολο Παρτσινέβελο τμηματάρχη με 
βαθμό Α' του αυτού κλάδου, στην ίδια Δ/νση. 

Γραμματέας της επιτροπής ο οποίος ασκεί τα καθήκοντα εισηγητή 
ορίζεται ο υπάλληλος της Τράπεζας της Ελλάδος Μιχαήλ Ξύδης με 
αναπληρωτή τον Φαέθωνα Ζαφείριο Κύβελλο. 


Η απόφαση αυτή να δημοσιευθεί στην Εφημερίδα της Κυβέρνη¬ 


σης. 


Αθήνα, 15 Νοεμβρίου 1990 

Ο ΥΠΟΥΡΓΟΣ 

Αθ. ΞΑΡΧΑΣ 


• ♦- · 

Αριθ. Κ1/11607 (7) 

Διορισμός μεσίτη στο ΧΕΠ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το ΠΔ 397/88 «Οργανισμός* του Υπουργείου Εμπορίου», όπως 
τροποποιήθηκε μεταγενέστερα. 

2. Το άρθρο 8 του ΝΔ 2/10.11.23 «περί Χρηματιστηρίων Εμπορευ¬ 
μάτων». 

3. Το από 14.5.26 Π.Δ. «περί τροποποιήσεως του ΝΔ 2/10.11.23 
«περί Χρηματιστηρίων Εμπ/των». 

4. Το από 12.7.26 Π.Δ. «περί εγχρίσεως του κανονισμού του Χρη¬ 
ματιστηρίου Εμπορευμάτων Πειραιά», όπως τροποποιήθηκε μεταγενέ¬ 
στερα. 

5. Το με αριθμ. 634/2.11.90 έγγραφο του Χρηματιστηρίου Εμπ/ 
των Πειραιά, αποφασίζουμε: 

Διορίζουμε μεσίτη στο Χρηματιστήριο Εμπορευμάτων Πειραιά τον 
Δημήτριο Σ. Μαντά, ο οποίος κατέχει τα νόμιμα προσόντα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Νοεμβρίου 1990 

Ο ΥΠΟΥΡΓΟΣ 

Αθ. ΞΑΡΧΑΣ 

. -♦- 

Αριθ. Φ, 2.1/Π.Ε. 1127 (8) 

Κατάργηση θέσεων Μ/κών Σχολείων. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 5 παρ. 2 και 5 και του άρθρου 7 παρ. 1 
εδάφ. α' του Ν. 694/77 «περί Μ/κών Σχολείων της Μουσουλμανικής 
Μειονότητας εις Δυτ. Θράκην». 

2. Τις διατάξεις του άρθρου 4 παράγρ. 1 εδάφ. α’ και του άρθρου 3 
παράγρ. 9 του Ν. 695/77 «περί ρυθμίσεως θεμάτων τινών του διδακτι¬ 
κού και εποπτικού προσωπικού των Μειονοτικών Δημοτικών Σχολείων 
και της Ειδικής Παιδαγωγικής Ακαδημίας». 

3. Τις διατάξεις της αριθμ. 55367/16.5.78 αποφάσεις του 
ΤΠΕΠΘ «περί συνθέσεως διδακτικού προσωπικού των Μ/κών Σχο¬ 
λείων Δυτ. Θράκης». 

4. Το με αριθμ. Ζ/1130/11.3.1981 έγγραφο του ΤΠΕΠΘ «περί 
προτάσεων για ίδρυση, προαγωγή και κατάργηση Μ/κών Σχο¬ 
λείων». 

5. Την, με αριθμ. ΔΕ 27613/22.1.81 απόφαση του Νομάρχη Ξάν¬ 
θης «περί καθορισμού οργανικότητας Μ/κών Σχολείων στο Νομό Ξάν¬ 
θης». 

6. Το αριθμ. Δ4/781/22.9.1986 έγγραφο του ΤΠΕΠΘ «Μετα¬ 
βολή της οργανικότητας Δημοτικών Σχολείων». 

7. Το γεγονός ότι οι παρακάτω θέσεις περιλαμβάνονται στον αριθμό 
των θέσεων του διδακτικού προσωπικού Δημοτικών Σχολείων, που 
προβλέπεται με τις διατάξεις του άρθρου 13 παρ. 4 του Ν. 1566/85» 
Δομή και λειτουργία της Α/θμιας και Β/θμιας Εκπ/σης» και του άρ¬ 
θρου 1 του Π.Δ. 1024/79» «περί συστάσεως θέσεων Κλάδων και βαθ¬ 
μών δια τους Μουσ/νους Δημοσίους Εκπ/κούς λειτουργούς των Μ/ 
κών Σχολείων Δυτ. Θράκης». 

8. Την αριθμ. 380/6.11.1990 πρόταση του Συντονιστή Μ/κών 
Σχολείων Α/θμιας και Β/θμιας Εκπ/σης Καβάλας, αποφασίζουμε: 

Την κατάργηση του παρακάτω 2/θέσιου Μ/κού Σχολείου: 

1) Ρεματιάς, μία (1) θέση χριστιανού δασκάλου και μία (1) θέση 
Μουσουλμάνου δασκάλου, επειδή έπαψε να λειτουργεί πλέον από το τρέ- 
χον σχολικό έτος 1990-1991, λόγω έλλειψης μαθητών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 14 Νοεμβρίου 1990 

Ο Νομάρχης 
Γ. ΚΑΠΑΝΤΖΟΓΛΟΪ 

--♦- 

Αριθ. 16319 (9) 

Κύρωση συμπληρωματικής οριστικής διανομής έτους 1990 του αγρ/ 
τος Χορτερού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 και 5 του Νόμου 3200/55 «περί διοι¬ 

κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». « 

2) Το Β.Δ. αριθ. 709/70 «περί καθορισμού των διατηρούμενων υπέρ 
του ΐπουργού και των Περιφερειακών αρχών διανομαρχικού επιπέδου 


αρμοδιοτήτων επί θεμάτων του ΐπουργείου Γεωργίας». 

3) Το Β.Δ. 347/71 «περί των παρά ταις Περιφερειακαίς ΐπηρεσίαις 
του ΐπουργείου Εθνικής Οικονομίας επί θεμάτων Γεωργίας Συμβου¬ 
λίων». 

4) Την υπ’ αριθ. ΕΣ/1533/90 απόφασή μας, με την οποία παρέχε¬ 
ται στο Δ/ντή Γεωργίας η εξουσία υπογραφής σε ορισμένα από τα αντι¬ 
κείμενά μιας. 

5) Τις διατάξεις του άρθρου 191 του Αγροτικού Κώδικα, όπως αυτές 
τροποποιήθηκαν με το άρθρο 25 παρ. 3 του Ν.Δ. 3958/59, αποφασί¬ 
ζουμε: 

Κυρώνουμε την συμπληρωματική οριστική διανομή έτους 1990 (επί 
διαθεσίμων και κοινοχρήστων εκτάσεων του αναδασμού έτους 1975) 
του αγρ/τος Χορτερού, που έγινε από ιδιώτη Τοπογράφο με την επί¬ 
βλεψη του Γραφείου Τοπογραφικής Σερρών, κατά την διαδικασία του 
άρθρου 63 του Αγροτικού Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 


Σέρρες, 6 Νοεμβρίου 1990 

■ Με εντολή Νομάρχη 
Η Δ/ντρια 

I. ΓΑΒΡΙΗΛΙΔΟΤ 


♦ 


Αριθ. 22811 (10) 

Σύσταση Δημοτικής Επιχείρησης Τοπικής Δημοσιότητας Δήμου Λα- 

μιέων. 


Ο ΝΟΜΑΡΧΗΣ ΦΘΙΩΤΙΔΑΣ 


Έχοντας υπόψη: 

1. Τις διατάξεις του άρθρου 260 του Π.Δ. 323/89 (Δημοτικός και 
Κοινοτικός Κώδικας). 

2. Την απόφαση του ΐπουργού Εσωτερικών με αριθμό 25027/ 
9.4.84, που δημοσιεύτηκε στο 244/19.4.84 ΦΕΚ τ.Β’. 

3. Το Π. Δ/γμα 250/89, που δημοσιεύθηκε στο ΦΕΚ 118Α/ 
10.5.89 «Μεταβίβαση αρμοδιοτήτων του Τπουργού Εσωτερικών 
στους Νομάρχες». 

4. Την 257/90 απόφαση του Δημοτικού Συμβουλίου Ααμιέων, σχε¬ 
τικά με τη σύσταση Δημοτικής Επιχείρησης Τοπικής Δημοσιότητας, 
αποφασίζουμε: 

1) Συστήνουμε στο Δήμο Ααμιέων επιχείρηση με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΔΗΜΟΣΙΟΤΗΤΑΣ ΛΑΜΙΑΣ», 
ως ίδιο νομικό πρόσωπο ιδιωτικού δικαίου, το οποίο διέπεται από τις 
διατάξεις των άρθρων 260 έως 267, 270, 274 και 287 του Π.Δ. 
323/89 (Δημοτικός και Κοινοτικός Κώδικας). 

2) Σκοπός της επιχείρησης είναι η αναζήτηση, ανεύρεση και ανάδειξη 
των στοιχείων εκείνων που συνθέτουν την ευρύτερη έννοια της Τοπικής 
Δημοσιότητας και την εξασφάλιση των δυνατοτήτων για την (αξιοποίησή 
τους και ειδικότερα την με κάθε τρόπο βοήθεια και υποστήριξη Αρος τα 
πάσης φύσεως Μέσα Μαζικής Επικοινωνίας της περιοχής και εν γένει 
την παροχή υπηρεσιών προς κάθε ενδιαφερόμενο, σε θέματα που |χουν 
σχέση με παραγωγή, διάθεση και εκμετάλλευση δημιουργημάτων του 
λόγου, της τέχνης και του πνεύματος, δΓ εντύπων και οπτικοακουστι- 
κών μέσων. 

3) Η επιχείρηση διοικείται από εννεαμελές (9) διοικητικό συμβούλιο, 
που τα μέλη του ορίζονται μαζί με τους αναπληρωτές τους, από το Δη¬ 
μοτικό Συμβούλιο Ααμιέων. 

Το Διοικητικό Συμβούλιο αποτελείται από τον Δήμαρχο, τρεις (3) 
δημοτικούς συμβούλους, ένα (1) εκπρόσωπο του Εμπορικού Συλλόγου 
Λαμίας ή του Ε.Β.Ε. ή της Ομοσπονδίας Επ/χνών Φθ/δας και τέσσερις 
(4) Δημότες. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι (20) εργαζόμενους μειω¬ 
μένου κατά ένα (1) του αριθμού των δημοτών. 

4) Η διάρκεια της επιχείρησης είναι είκοσι πέντε (25) χρόνιοι, από τη 
δημοσίευση της απόφασης αυτής στην Εφημερίδα της Κυβερνήσεως. 

5) Έδρα της επιχείρησης είναι η πόλη της Λαμίας του Νομού Φθιώ- 
τιδοις. 

6) Το κεφάλαιο που διαθέτει ο Δήμος Ααμιέων στην επιχείρηση είναι 
1.000.000 δρχ., το οποίο αποτελεί και το αρχικό κεφάλαιο. 

7) Πόροι της επιχείρησης είναι: τα έσοδα από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο- 
,μιές, εισφορές, δωρεές και επιχορηγήσεις. 

8) Η επιχείρηση διαλύεται: 

α) Με απόφαση του Δημοτικού συμβουλίου, που λαμβάνεται με την 
απόλυτη πλειοψηφία των μελών του και εγκρίνεται από το Νομάρχη. 

β) Όταν λήξει, χωρίς να παραταθεί η διάρκεια της. 

γ) Σε περίπτωση πτώχευσής της. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
τρεις (3) εκκαθαριστές, που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της επιχείρησης. 

Το υπόλοιπο περιέρχεται στο Δήμο Λαμίας. 

9) Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και εποπτεία της 
επιχείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ. 323/89 (Δ.Κ.Κ.) και την με αριθ. 
25027/9.4.84 απόφαση του Υπουργού Εσωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 14 Νοεμβρίου 1990 

Ο Νομάρχης 
ΧΡ. ΛΑΔΙΑΣ 

—♦- 

Αριθ. 161 (11) 

Διαπιστωτική πράξη αυτοδίκαιης σύστασης μιάς προσωρινής θέσης 
Μαέστρου Μπάντας Φιλαρμονικής Δήμου Βόλου. 

Ο ΠΡΟΕΔΡΟΣ ΤΟΥ Δ.Σ. 

ΤΗΣ ΦΙΛΑΡΜΟΝΙΚΗΣ ΔΗΜΟΥ ΒΟΛΟΥ 

Έχοντας υπόψη: 

1. Τις διατάξεις του άρθρου 5 του Ν. 1874/90. 

2. Τις διατάξεις του άρθρου 5 του Ν. 1476/84. 

3. Την αριθμ. 121/20.8.90 απόφασή μας (Ε.Ν.Μ. 21804/’ 
24.10.90) με την οποία κατατάσσεται σε προσωρινή θέση Ι.Δ. αορίστου 
χρόνου που συστήνεται αυτοδίκαια ο Γιώργος Καρυδάκης του Κων/ 
νου, διαπιστώνουμε: 

Την αυτοδίκαια σύσταση μιας (1) προσωρινής'θέσης Μαέστρου Μπά¬ 
ντας Φιλαρμονικής Δήμου Βόλου, Ιδιωτικού Δικαίου Αορίστου Χρόνου. 

Η απόφαση αυτή να δημοσιευθεί στην. Εφημερίδα της Κυβερνήσεως. 

Βόλος, 16 Νοεμβρίου 1990 

Ο Πρόεδρος του Δ.Σ. 

Μ1ΧΑΛΗΣ Δ. ΚΟΥΝΤΟΥΡΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο αριθ. 679/26.10.90 ΦΕΚ τ.Β', σελίδα 8161, που δημοσιεύ- 
θηκε η «Τροποποίηση των διατάξεων του Οργανισμού του Ιδρύματα 
«ΠΟΛΙΤΙΣΤΙΚΟ ΚΕΝΤΡΟ ΒΑΛΤΕΣΙΝΙΚΟΥ» στο άρθρο η «ΔΙΟΙ¬ 
ΚΗΣΗ» διορθώνεται το εσφαλμένο: (1) Ο Σοφιανόπουλος Σοφοκλή Γε¬ 
ώργιος, συνταξιούχος Γυμνασιάρχης, ως Πρόεδρος και (7) Ζαχαρόπου- 
λος Ιωάννου Χαράλαμπος, έμπορος, ως μέλος, στο ορθό (1) Σοφιανό- 
πουλος Σοφιανού Γεώργιος, συνταξιούχος Γυμνασιάρχης, ως Πρόεδρος 
και (7) Ζαχαρόπουλος Κων/νου Χαράλαμπος, ως μέλος. 

, (Από το Υπουργείο Οικονομικών) 



(13) 

Στη 2061212/6607/0022/4.10.90 κοινή υπουργική απόφαση 
που δημοσιεύθηκε στο ΦΕΚ 643/Β/11.10.90, στην παρ. 4 περιπτ. α' 
τίθεται το ορθό: «Για την Κεντρική Επιτροπή Διαγωνισμού, τους βαθ¬ 
μολογητές και αναβαθμολογητές που αυτή ορίζει και τους υπαλλήλους 
που αναφέρονται στην παρ. VI. της παρούσης, τις πιστώσεις του Υπουρ¬ 
γείου Προεδρίας της Κυβέρνησης* αντί του εσφαλμένου: «Για την Κε¬ 
ντρική Επιτροπή Διαγωνισμού, τους βαθμολογητές και αναβαθμολογη- 
■ τές που αυτή ορίζει και τους υπαλλήλους που αναφέρονται στην παρ. 
VII. της παρούσης, τις πιστώσεις του Υπουργείου Προεδρίας της Κυ¬ 
βέρνησης». 

(Από το Γενικό Λογιστήριο του Κράτους) 

(14) 

Στην Η/6302/26.9.1990 απόφαση του Υπουργού Εθνικής Παι¬ 
δείας και Θρησκευμάτων, που αφορά στον ορισμό μελών Εκτελεστικής 
Επιτροπής Ιδρύματος «Αναργύρειος και Κοργιαλένειος Σχολή Σπε¬ 
τσών» και δημοσιεύθηκε στο ΦΕΚ 622/τ.Β’/27,9.90 γίνεται η εξής 
διόρθωση: 

1. Το αρίθμ. 4 μέλος, αντί του εσφαλμένου: 

Ιωάν. Κουρκούλια, Δικηγόρο, ως μέλος στο ορθό: 

Ιωάν. Καρκούλια, Δικηγόρο, ως μέλος και 

2. Το αρίθμ. 6 μέλος, αντί του εσφαλμένου: 

Αλεξ. Κοκκινόπουλο, Ηλεκτρολόγο, Πανεπιστημίου ΟΟΕΙΙΜϋΙΑ, 
στο ορθό: 

’ Αλεξ. Κοκκινόπουλο, Ηλεκτρολόγο, Πανεπιστημίου ΟΟΕΙΙΜΒΙΑ. 

(Από το ΥΠΕΠΘ) 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


^εύθυνση . 
\ \Τρχ. Κώδικας 
' -ΤΕΤΕΧ 


Καποδιοτρΐου 34 
104 32 

22.3211 ΥΡΕΤ ΘΠ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιοτρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

, » 

12.000 

ε) 

» 

» 

» 

Αναπτυξιακών Πράξεων 

» ■ 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

. » 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. &Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















